‫- סדרה מקורית של NETFLIX -‬
‫ישבתי במונית לפני כמה ימים.‬
‫המכוניות הצהובות האלה שנוסעים בהן‬ ‫כשלא מוצאים אובר.‬
‫ושאלתי את הנהג, ‬
‫אמרתי, "מתי אהפוך להיות ניו יורקי אמיתי?"‬
‫יודעים? אני פה כבר שלוש שנים.‬
‫אכלתי כעכים ברחוב.‬
‫ראיתי את אורות חג המולד‬ ‫בסאקס השדרה החמישית.‬
‫הגעתי הביתה בארבע בבוקר‬ ‫אחרי שכל הברים נסגרו.‬
‫פעמים רבות.‬
‫אמרתי, "אני רק סטודנט ב-NYU, ‬
‫אבל אני אוהב את המקום.‬
‫אוהב אותו מאוד.‬
‫אז אני רוצה לדעת, מתי אוכל לומר‬ ‫שאני באמת מניו יורק?"‬
‫תודה רבה.‬
‫אז הנהג הביט בי דרך המראה האחורית.‬
‫הוא אמר, "זה כמו כל דבר אחר בחיים.‬
‫זה אמיתי כשאתה אומר את זה, ‬
‫ומאמין שזה נכון".‬
‫בכל מקרה, בינתיים, ‬ ‫הנה עוד אחד משיריי האהובים.‬
‫אני רוצה להקדיש אותו‬
‫לשתי חברות שלי שהגיעו לבקר מחוץ לעיר.‬
‫תאטי קצת, ילדה פרועה‬
‫את שאפתנית מדי בתור נערה‬
‫אבל אם את כה חכמה‬
‫אמרי לי, למה את מפחדת כל כך?‬
‫איפה השרפה? על מה הבהלה?‬
‫כדאי שתירגעי לפני שתישרפי‬
‫יש לך המון עבודה ולא הרבה שעות ביממה‬
‫אבל את יודעת שבסופו של דבר‬
‫תוכלי להשיג כרצונך או להזדקן‬
‫תסיימי את העניין עוד לפני שתתחילי‬
‫מתי תביני סוף סוף‬
‫שווינה מחכה לך?‬
‫תאטי, את בסדר גמור‬
‫לא תוכלי להיות מה שתרצי לפני שיגיע הזמן‬
‫אפילו שרומנטי מאוד הלילה בגבול‬
‫הלילה‬
‫חבל מאוד, אבל אלה חייך‬
‫את ממהרת כל כך ששכחת את עצמך‬
‫את רואה כשטעית‬
‫אבל לא תמיד רואה כשצדקת‬
‫כשצדקת‬
‫יש לך תשוקה, יש לך גאווה‬
‫אבל אינך יודעת שרק שוטים חשים סיפוק?‬
‫המשיכי לחלום, אבל אל תחשבי שחלומות מתגשמים‬
‫מתי תביני סוף סוף‬
‫שווינה מחכה לך?‬
‫האטי, ילדה פרועה‬
‫נתקי את הטלפון ותיעלמי לזמן מה‬
‫זה בסדר, את יכולה לאבד יום או שניים‬
‫מתי תביני סוף סוף‬
‫שווינה מחכה לך?‬
‫את יודעת שבסופו של דבר‬
‫תוכלי להשיג כרצונך או פשוט להזדקן‬
‫תסיימי את העניין עוד לפני שתתחילי‬
‫למה אינך מבינה‬
‫שווינה מחכה לך?‬
‫מתי תביני סוף סוף‬
‫שווינה מחכה לך?‬
‫כן!‬
‫קדימה, פייטון!‬
‫טוב, אז ככה, "קולד ספרינג הרבור".‬
‫האלבום הראשון. בילי ג'ואל כבר גאון.‬
‫אבל אם נדבר על הרגע שבו הוא הפך‬
‫למשורר הגדול ביותר במאה ה-20,‬
‫כנראה ב "דה סטריינג'ר" .‬
‫אני רק רוצה לומר שאני שמח מאוד‬ ‫שלא הלכת לכלא.‬
‫העורך דין שלי היה גאון.‬
‫ריתוק לבית לשישה חודשים‬
‫והכריחו אותי לקחת קורסים בניהול כעסים‬ ‫כחלק מהעסקה.‬
‫הייתי במיסיון מורמוני בהונדורס בחודש שעבר.‬
‫עכשיו חזרתי ואני בווסאר.‬
‫נחמד שם, אבל חלק מהבנות ממש מיליטנטיות.‬
‫רגע, תזכירו לי איך הפכתן להיות חברות?‬
‫נפגשנו בצילומים ל "וניטי פייר" .‬
‫זוכר?‬ ‫-אה, כן.‬
‫כתבה נחמדה מאוד.‬
‫לא ממש האירה אותי באור יפה, ‬
‫אבל שתיכן יצאתן ממנה טוב.‬
‫לפרוטוקול, ציטטו אותי לא נכון.‬
‫גם אותי. כן.‬
‫קיבלתי מקדמה די שמנה על הספר שלי, ‬
‫אז אני חיה על זה בעיקר.‬
‫- הספירה לאחור עד אינפיניטי -‬
‫מצחיק כמה מעט אני מוציאה מהכסף שלי.‬
‫אנשים נותנים לי יותר דברים בחינם מאי פעם.‬
‫מה קרה לבחור שיצאת איתו, הפסיכופט הזה?‬
‫זוכרת? הפסיכופט שהרעיל אותי עם האופוסום.‬
‫זוכרת?‬ ‫-ריקרדו, הוא...‬
‫בכלא.‬
‫אה. ‬
‫הוא הצטרף ללהקת התאטרון בכלא.‬ ‫הם מעלים את "ברנשים וחתיכות".‬
‫אוי, אלוהים. אני מתה על זה.‬ ‫-אני מת על "ברנשים וחתיכות".‬
‫ליהקו אותו לתפקיד סקיי מסטרסון.‬
‫כן. אמרתי לו שאגיע להופעה, ‬
‫אבל... זה היה שקר.‬
‫אני לא אלך באמת.‬
‫מה איתך, פייטון? יש אגודת סטודנטים ב-NYU?‬
‫ניקח אותו הביתה.‬
‫אף אחד לא יודע על מה אתה מדבר.‬
‫מצטער שהקאתי. פשוט זה עוזר לפעמים, יודעות?‬
‫אנחנו מחזיקות.‬ ‫-לפעמים זה פשוט...‬
‫ממש מצטערת, ג'יימס.‬
‫זה בסדר. אנחנו רגילים לזה.‬ ‫הוא מגיע הביתה שיכור כל לילה.‬
‫רגל שמאל, תרים את ימין.‬
‫טוב, בוא.‬ ‫-סליחה.‬
‫תשב.‬ ‫-בסדר.‬
‫מבינה אותי?‬ ‫-מי זה?‬
‫תשכב.‬ ‫-זה קאי-זי.‬
‫אל תדאגי. שום דבר לא מעיר אותו.‬
‫יופי.‬
‫נוריד את הכובע.‬
‫תודה, הוא גירד לי.‬
‫הנה.‬ ‫-תודה.‬
‫אלוהים, פייטון, מה קרה לך?‬
‫אני לא יודע.‬
‫לא. זה לא הצבע המתאים.‬
‫זה כן. על מה את מדברת? תסתכלי בתחתית.‬
‫מאק לאסטר "ורוד מנומס".‬
‫אני לא יכולה לקרוא את זה.‬
‫זה קטן מדי. תסתכלי בשפתיים שלי.‬
‫מה הבעיה? הן נראות נפלא.‬
‫שקרנית. את לא רואה אותן.‬
‫זה כאילו הן נשאבו לי לתוך הפנים.‬
‫שפתיים של גוויה.‬
‫את צודקת.‬
‫זה מאק לאסטר "אני מבקשת יפה".‬
‫וכן, זה מראה חיוור יותר.‬
‫אז זה יילך לזבל ואני אחפש לך כאן...‬
‫הנה "ורוד מנומס".‬
‫תודה.‬ ‫-אוי, אלוהים.‬
‫מי ידע שתהיי כל כך לחוצה לפני פגישה‬ ‫עם סנטור מטקסס?‬
‫כן, הוא חמוד, אבל את אישה נשואה, ‬
‫מנהיגת הרוב סטנדיש.‬ ‫-תשתקי.‬
‫מה החדשות לגבי אס-5349?‬
‫יש לנו את הנרון וקונלי, כן, ‬
‫המושל רוצה שזה יהיה על שולחנו לחתימה‬ ‫עד יום שישי.‬
‫אלוהים אדירים, אני רועדת.‬
‫זה כמו "האגם המוזהב".‬
‫תני לי.‬
‫תקשיבי, תשכחי מחוק 5349.‬
‫תשכחי מהמושל, הוא דפקט.‬
‫בואי ננשום עמוק...‬
‫וניכנס למשחק!‬
‫אנחנו לא יודעות מה המשחק.‬
‫מה הוא עושה כאן בכלל?‬
‫למה סנטור זוטר מטקסס‬
‫רוצה להיפגש עם מנהיגת הרוב‬ ‫בסנאט של ניו יורק?‬
‫תנקי.‬
‫לא יודעת.‬
‫אבל אני בהחלט סקרנית.‬
‫בינתיים, תראי את השפתיים האלה.‬
‫תקנאי, בריז'יט ברדו.‬
‫נכון שאנחנו לא יודעות על מה הפגישה, ‬
‫אבל יש לי תחושה שהבדלי הדעות החדים ביניכם‬
‫לגבי רו נגד וייד יהוו פיל גדול‬
‫שיישב בפינת החדר ויתקע נאדים.‬
‫אם הוא יזכיר את רו, ‬
‫אגיד לו שהעמדה שבה הוא נקט הייתה מחפירה.‬
‫הוא אימץ את כל השקפות הימין‬ ‫מ-35 השנים האחרונות.‬
‫למעשה הסכים שרו נגד וייד‬ ‫היה תיק שהוכרע לא כראוי, ‬
‫טיעון שהרפובליקנים העלו‬
‫רק אחרי עשר שנים כשהם הבינו‬
‫שלא יתבצע תיקון לחוקה.‬
‫כי כ-70 אחוז מתושבי ארה"ב‬ ‫תומכים בזכויות פוריות.‬
‫כן, או ש...‬
‫נוכל לקוות שהנושא לא יעלה, ‬
‫או לבחור לא להעלות אותו.‬
‫סנטורית המדינה סטנדיש, תודה רבה שבאת.‬
‫תודה. טוב לראות אותך.‬
‫הסנטור הנבחר נמצא כאן.‬
‫תודה רבה.‬
‫סליחה. תוכלי אולי לחכות בחוץ?‬
‫אני צריכה להיות בפגישה.‬
‫הסנטור רוצה לדבר רק‬ ‫עם סנטורית המדינה סטנדיש.‬
‫למעשה, זה "מנהיגת הרוב סטנדיש", ‬ ‫כי היא מנהיגת הרוב, ‬
‫אבל חוץ מזה זה "סנטורית סטנדיש", ‬
‫לא "סנטורית המדינה סטנדיש".‬
‫כי זה קצת לא מנומס, אינך חושב?‬
‫אני מתנצל. הסנטור הנבחר‬ ‫רוצה לדבר עם מנהיגת הרוב סטנדיש לבדה.‬
‫אז אם תוכלי...‬ ‫-תסלח לי.‬
‫מכיר את האמרה, "מאחורי כל אישה דגולה‬ ‫עומדת עוד אישה דגולה"?‬
‫מדברים עליי באמרה הזו.‬
‫לא. מעולם לא שמעתי את זה.‬
‫טוב....‬ ‫-אני לא חושב שככה אומרים.‬
‫תשתוק ובוא ניקח צעד לאחור.‬
‫הבוס שלך הוא סנטור מטקסס, לא ישו הנוצרי, ‬
‫ובטח לא הנער בבועה שמערכת החיסון שלו תקרוס‬
‫אם מישהו מצונן ייכנס לחדר, נכון?‬
‫תהיי חייבת לחכות.‬ ‫-לא. בוא נעשה עוד צעד לאחור.‬
‫אתה יודע מי אני? לא.‬
‫טוב. שמי הדסה גולד, ‬
‫ואני ראש הסגל של דידי סטנדיש‬
‫מאז שקרום כדור הארץ התקרר.‬
‫אני משתתפת בפגישות כאלה‬ ‫עוד לפני שהפסקת לפזול‬
‫והצלחת למצוא את הפין שלך.‬
‫נוכל להמשיך לעמוד כאן‬ ‫ולהמשיך בשיחה האווילית הזו, ‬
‫שלאחריה, אני מבטיחה לך, אנדור נדר חרישי‬
‫לאליהו הנביא שאעשה כל שאוכל כדי לוודא‬
‫שחייך המקצועיים יהיו קצרים ככל שניתן, ‬
‫או שתוכל לפתוח את הדלת כמו ג'נטלמן.‬
‫וכשהסנטור מטקסס יפטר אותך על התחצפותך‬
‫לזקנות פלפליות ותוססות וחכמות כמוני, ‬
‫ואל תחשוב שלא אשתמש בקלף הזה, ‬
‫אני מבטיחה שתוכל לבוא לעבוד אצלי.‬
‫טוב, בסדר.‬
‫תודה.‬
‫אני מניח שככה אמא גידלה אותי, יודעת?‬
‫וסליחה שאני שואל את השאלות הללו, ‬
‫אבל אני מדבר ישר ולעניין.‬ ‫לא רוצה לבזבז את זמנך.‬
‫זו לא בעיה.‬
‫אם כך, אוכל לשאול אותך:‬
‫מה דעתך לגבי זכותה של האישה לבחור?‬
‫ובכן, סנטור, אתה יודע היטב מהי דעתי.‬
‫אני מניח שאני שואל מה דעתך על דעתי‬
‫לגבי זכותה של האישה לבחור.‬
‫לא שמעתי את כל מה שאמרת בעניין‬ ‫במהלך הקמפיין, ‬
‫אבל לגבי מה שכן שמעתי, ‬ ‫אני חולקת על כך במפורש.‬
‫אתה מבין, הזכות לפרטיות מבחינתי‬ ‫כלולה בתיקון ה-14 לחוקה.‬
‫אני דווקא מסכים איתך.‬
‫מה? תסלח לי?‬
‫אני הדמוקרט הראשון שנבחר כסנטור של טקסס‬
‫מזה 25 שנה.‬
‫כדי לעשות זאת, ‬ ‫נאלצתי לסטות ימינה בכמה סוגיות‬
‫ולומר דברים שאינם תואמים‬ ‫למה שאני מאמין בו.‬
‫אם האמת תיוודע, יהיה קשה מאוד‬ ‫להיבחר מחדש בטקסס.‬
‫אבל... אני לא ארוץ לבחירה מחודשת.‬
‫זה לא התפקיד שאני מכוון אליו.‬
‫חלב, בלי סוכר, נכון?‬
‫נכון.‬
‫בעוד שמונה חודשים, אני אקים ועדת גישוש‬
‫לקמפיין על הנשיאות.‬
‫אבל אין מה לגשש.‬
‫אני אתמודד.‬
‫ואני אנצח.‬
‫אבל...‬
‫אני זקוק לעזרתך.‬
‫במה?‬
‫את תהיי הסגנית שלי.‬
‫רק רגע אחד.‬
‫הדסה גולד, דרך אגב, ראש הסגל.‬ ‫-אני אנצח בטקסס.‬
‫את זה כבר הוכחתי.‬
‫עכשיו עליי רק להוכיח‬ ‫שאנצח בניו יורק וקליפורניה.‬
‫את תוכלי לגרום לזה לקרות.‬
‫אני מצטערת.‬
‫אני סנטורית מדינה.‬
‫מניו יורק סיטי, עם הישגים ברצועת החלודה.‬
‫הבאת את המפעל של טסלה לבפאלו, ‬
‫הוכחת שביכולתך להזניק‬ ‫עיר תעשייתית למאה ה-21‬
‫ולחזק את הפרופיל הלאומי שלך, ‬ ‫ואת מקושרת לוול סטריט.‬
‫אני צריך להוכיח למגזר הפיננסי‬ ‫שאפשר לבטוח בי.‬
‫את חברה בבית המחוקקים, זה לא משהו.‬
‫זה אומר שאת חלק‬ ‫מהמנגנון הפוליטי הפנימי, אבל באלבני...‬
‫לא בוושינגטון.‬
‫למעשה, מעולם לא עבדת בוושינגטון.‬
‫אני חושב שנוכל לנצל את זה לטובתנו.‬
‫אין לי מילים.‬
‫אני פשוט... מאוד מוחמאת.‬
‫אבל מה לגבי... זה כל כך מוקדם.‬
‫קמפיינים מתחייבים לסגנים רק לפני הוועידה.‬
‫אני עושה דברים אחרת.‬
‫אני רוצה שהמצביעים יידעו שאני החלטי.‬
‫עשיתי שיעורי בית.‬
‫יודעת? אני אהיה מוכן מהיום הראשון.‬
‫אני חושב שזה סיפור טוב.‬ ‫נרוץ ביחד כצוות. שניים במחיר אחד.‬
‫הניו יורקרית הליברלית עם הניסיון העשיר‬
‫שעומדת מאחורי מועמד נאה ונמרץ‬ ‫ושופע רעיונות חדשים‬
‫ממדינת טקסס האדירה.‬
‫אני לא חושב שנוכל להפסיד.‬
‫מתי אתה צריך תשובה?‬
‫בחייך, אין סיכוי שאת מסרבת.‬
‫מה שאני צריך לדעת זה:‬
‫האם יש סיבה כלשהי...‬
‫שלא אבחר בך?‬
‫לכולם יש שלדים בארון.‬
‫אני צריך לדעת מה שלך.‬
‫אם יורשה לי...‬
‫נעים מאוד, דרך אגב.‬
‫אוכל רק לומר...‬
‫סנטורית סטנדיש עומדת להתמודד‬ ‫בפעם ה-13 ברציפות‬
‫על מקום בסנאט של ניו יורק.‬
‫בשלושת הקמפיינים האחרונים שלה‬ ‫היא הייתה מתמודדת יחידה.‬
‫הרפובליקנים הפסיקו להציב מולה מועמדים‬
‫כי אף מועמד לא הצליח למצוא‬ ‫טיפת לכלוך על האישה הזו‬
‫או על משפחתה.‬
‫סנטור, אני נותנת לך את מילתי.‬
‫דידי סטנדיש היא צחורה כשלג.‬
‫ובכן, סנטורית...‬
‫מה את אומרת?‬
‫רוצה לעשות היסטוריה?‬
‫עשינו עסק.‬
‫איך קוראים לאשתו של סגן הנשיא?‬
‫הגברת השנייה?‬
‫נראה לי.‬
‫אז מה זה עושה אותי?‬
‫האדון השני?‬
‫הבחורצ'יק השני?‬
‫זה עוד לא סגור.‬
‫הוא עדיין צריך לזכות במועמדות.‬
‫הרבה יכול לקרות בתקופה הזו.‬
‫זה נכון.‬
‫אבל הוא יזכה בה.‬
‫חשבתי שאיבדתי את היכולת להתרגש מפוליטיקה.‬
‫השלטון עדיין מדליק אותי, ‬
‫אבל הקמפיינים היו כל כך קלים‬ ‫במשך כל כך הרבה זמן...‬
‫להתמודד...‬
‫על תפקיד...‬
‫סגנית הנשיא.‬
‫מרחק פעימת לב מהתפקיד העוצמתי ביותר בעולם.‬
‫האישה הראשונה שתשמש סגן נשיא.‬
‫זה קמפיין שיכול להלהיב אותי.‬
‫וזה לא רק בגלל הכוח.‬
‫זה בגלל ההיסטוריה.‬
‫היסטור-היא.‬
‫זה מגיע לך, מותק.‬
‫אוי, שניכם כל כך טובים אליי.‬
‫איך את מתכננת...‬
‫לשמור שכל זה לא ייצא החוצה?‬
‫אתה מתכוון לזוגלישיה שלנו?‬
‫הסתדרנו מצוין במשך כמעט עשר שנים.‬
‫למדתי עם המוציא לאור של הפוסט, ‬
‫ויש לנו הסכם אי חשיפה עם ה "אינקוויירר", ‬
‫ודידי היא אולי האדם‬ ‫עם הכי הרבה כוח במדינת ניו יורק, ‬
‫אבל היא עדיין פוליטיקאית מקומית.‬
‫מאות מיליוני דולרים יושקעו‬
‫במחקר מקיף שייעשה לגבייך, מתוקה.‬
‫אתה מודאג שניפרד ממך.‬
‫אני היחיד כאן בלי טבעת על האצבע.‬
‫אני מודה שכשהתחלנו עם זה, ‬
‫ראיתי אותך כמחיר שאני צריכה לשלם‬ ‫כדי לרצות את בעלי.‬
‫נכון?‬
‫אני לא צבועה.‬
‫אבל לא יכולתי להרשות לו לבגוד בי.‬
‫תדמיין את הסקנדל.‬
‫אז הכנסנו אותך לחיינו כגלגל שלישי, ‬
‫אבל זה כבר לא ככה.‬
‫אף אחד מאיתנו לא יכול לדמיין‬ ‫את החיים בלעדיך.‬
‫אתה בן משפחה, ויליאם.‬
‫הידד, הידד.‬
‫ומי אמר שלא נוכל להיות שני אדונים שניים?‬
‫ניקח את העניין עם טינו צעד אחרי צעד.‬
‫מחר נתחיל לתכנן, ‬
‫הלילה נחגוג בדרך היחידה שאנחנו מכירים.‬
‫עם משולש...‬
‫שטן...‬
‫יפה...‬
‫וארוך.‬
‫היי, אני מחפשת את שרי דוגל.‬
‫סליחה. אני מקאפי וסטברוק, דיברנו בטלפון.‬
‫אני העובדת החדשה בקמפיין.‬
‫אערוך לך סיור.‬
‫הסנטורית לא באה למשרד הרבה. ‬
‫לא באה בכלל, בעצם.‬
‫הסנטורית לא באה למשרד הקמפיין שלה?‬
‫זה משרד ראש הסגל. אל תיכנסי לשם.‬
‫של מי המשרדים האלה?‬
‫למישהי יש הרבה שאלות.‬
‫אל תיכנסי גם לשם.‬
‫זה המשרד שלך. זה המחשב שלך.‬
‫כל רשימת המצביעים נמצאת שם, ‬ ‫אז מה שלא תעשי, ‬
‫אל תנתקי אותו מהחשמל, בסדר?‬
‫הססמא היא "מתלמדת".‬
‫את יודעת לעבוד עם וינדוז 99, נכון?‬
‫לא.‬
‫תביני לבד.‬
‫זה כמו וינדוז 95.‬
‫- למען מדינת ניו יורק -‬
‫אלה צריכים להישלח לכל 300,000 החברים‬ ‫במחוז ה-27.‬
‫את לוקחת אחד כזה‬
‫ומדביקה אותו על אחד כזה. זהו.‬
‫רואה? קל.‬
‫ועשיתי בשבילך את הראשון.‬
‫הבחירות הן ב-6 בנובמבר, ‬
‫אז אלה צריכים להישלח‬ ‫בשבוע הראשון של אוקטובר, ‬
‫אז יש לך זמן.‬
‫מצדי תשכבי מתחת לשולחן ותנמנמי.‬
‫רק אל תפריעי לאף אחד, בסדר?‬
‫אה, המפתח לשירותים נמצא בשולחן שלי.‬
‫את צריכה להעביר אותו מול החיישן‬ ‫והדלת תיפתח.‬
‫רגע, זה הכול?‬
‫כן, זה אלקטרוני.‬ ‫את מעבירה אותו והדלת נפתחת.‬
‫לא, אני מתכוונת לזה, לעלונים.‬
‫זה הקמפיין?‬
‫כן.‬
‫אבל השבוע הראשון של אוקטובר‬ ‫הוא שבועיים אחרי הפריימריז.‬
‫דידי סטנדיש לא התמודדה בפריימריז‬ ‫כבר 20 שנה.‬
‫לא יהיה לה אפילו יריב בבחירות הכלליות.‬
‫הסיבה היחידה שהיא שולחת עלונים‬
‫היא כי יש חברת דפוס במחוז שלה‬ ‫שסטייפלז מחסלים‬
‫והיא אוהבת לדאוג לעסקים קטנים.‬
‫אני רוצה לדבר עם הבוסית שלך.‬
‫תסלחי לי?‬ ‫-הדסה גולד, אני רוצה לדבר איתה.‬
‫את לא יכולה.‬
‫אוי, אלוהים. לאן את הולכת?‬
‫לא יודעת.‬
‫זה כתום מאוד.‬
‫תעצרי! אלוהים.‬
‫מה? לא!‬
‫הדסה, אני ממש מצטערת.‬
‫מי את?‬ ‫-מקאפי וסטברוק.‬
‫העובדת החדשה בקמפיין.‬
‫למה הפסקת?‬
‫מה שמך?‬ ‫-מקאפי וסטברוק.‬
‫אה, שמך הפרטי הוא שם משפחה?‬
‫אני שונאת את זה.‬
‫אני לא בחרתי את השם.‬
‫יודעת מה? כרגע נולד לי נכד ראשון.‬
‫יודעת איך הם קראו לו?‬
‫ג'אגר.‬
‫החזקתי אותו בזרועותיי כשהם סיפרו לי.‬
‫כמעט העפתי אותו מהחלון.‬
‫לא העפתי, כמובן, זה היה פשע נורא.‬
‫מה את חושבת שאת עושה, מתפרצת הנה ככה?‬
‫טוב, קודם קצת רקע.‬
‫סיימתי את לימודיי בקולומביה‬
‫עם תואר במדעי המדינה וסטטיסטיקה.‬
‫לא אכפת לי.‬
‫והשלמתי את זה בשלוש שנים, זה על הפנים.‬
‫ישנתי ארבע שעות בלילה, לא היו לי חברים, ‬ ‫ולא יצאתי לבלות.‬
‫לא אכפת לי. מותק, זה עניין שלך.‬
‫למה עשית כזה דבר? מאיפה הרעיון?‬
‫כי רציתי לעבוד אצל הסנטורית סטנדיש.‬
‫היא אישה מבריקה ופוליטיקאית נהדרת.‬
‫היא שינתה את כל הממשל המדינתי.‬
‫אחוזי האבטלה עדיין גבוהים, ‬ ‫אבל אני רואה זאת כסמן של הצלחה‬
‫כי זה מראה שאנשים שנשרו משוק התעסוקה‬
‫חוזרים לכוח העבודה.‬
‫תפסיקי! אלוהים, את מדברת מהר מדי.‬
‫זה לא קמפיין שיאה למאה ה-21.‬
‫קמפיין?‬ ‫-הוא אפילו לא יאה למאה ה-20.‬
‫קמפיין?‬ ‫-זה קמפיין שיאה למאה ה-18.‬
‫בסדר!‬
‫תרשי לי לפרט לך קצת.‬
‫קודם כול, אל תמרחי אותי.‬
‫אף אחד לא קם ואומר, ‬ ‫ "בא לי לעבוד אצל סנטורית מניו יורק" .‬
‫את רוצה לעבוד בגבעת הקפיטול או בבית הלבן, ‬
‫ואת חושבת שהג'וב הזה יקדם אותך לשם.‬
‫לא...‬
‫לא סיימתי לפרט.‬
‫בבקשה הרשי לי להמשיך בתהליך הפירוט.‬
‫אין לנו קמפיין של מיליוני דולרים‬
‫מפני שאנחנו לא זקוקים לו.‬
‫מאז ולתמיד, ‬ ‫דידי סטנדיש מתמודדת ללא יריבים.‬
‫למה היא מתמודדת ללא יריבים?‬
‫כי יש לה רקורד מוכח‬
‫של הישגים שמדברים למצביעים.‬
‫איך השגנו את הרקורד הזה?‬
‫בכך שהשקענו את כל מאמצינו בשלטון‬ ‫ולא בקמפיין‬
‫ולכן ביטלנו את הצורך בקמפיין, מבינה?‬
‫זה כמו קטע בודהיסטי כזה של ביצה ותרנגולת.‬
‫הדעות שלך לא מעניינות אותי.‬
‫לא אכפת לי באיזה בי"ס מפונפן למדת‬
‫או כמה בחורים לא זיינת בזמן הלימודים, ‬
‫כל עוד עברת את המבחנים...‬
‫ועברת קורס מזורז בהדבקת תוויות...‬
‫ארשה לך לחזור למשרד שלך‬
‫ולעשות את מה שנשכרת לעשות‬ ‫ומה שנאמר לך לעשות, ‬
‫ובתמורה, אכתוב לך מכתב המלצה נחמד מאוד‬
‫להתלמדות הבאה שלך בוושינגטון, ‬
‫שללא ספק תהיה בחברת שדלנות ברחוב קיי.‬
‫כעת צאי בבקשה ממשרדי, ‬
‫ולעולם אל תשמיעי הגה נוסף בנוכחותי.‬
‫מבינה?‬
‫יפה.‬
‫מארי, את חייבת לעשות משהו בקשר לציפורניים.‬ ‫יש לי רכסים.‬
‫רכסים, אני אומרת לך.‬
‫את חייבת למלא אותם או לעשות משהו.‬
‫למה אתה ער?‬
‫לומד כל הלילה?‬
‫לא רציתי להסתכן בכך שתראה את זה לבד.‬
‫זאת הזמנה לחתונה של אליס.‬
‫לבחור בשם ת'אד.‬
‫מי זה ת'אד?‬
‫הבחור שאליס מתחתנת איתו, מסתבר.‬
‫אפילו לא ידעתי שהיא יוצאת עם מישהו.‬
‫מתי דיברת איתה לאחרונה?‬ ‫-אני לא זוכר.‬
‫מזמן.‬
‫שנה, אולי שנתיים. זה היה מזמן.‬
‫הכאיב יותר לדבר מאשר לא לדבר.‬
‫זו קליגרפיה בעבודת יד?‬
‫אני מניח שכן.‬
‫דפקתי הכול בחיים שלי.‬
‫השאפתנות שלי...‬
‫הרעילה את כל ההחלטות שלי.‬
‫הבחירה באינפיניטי לסגנית הנשיא, ‬
‫ההתעלמות מהשקרים של דסטי, ‬
‫הפרידה מאליס.‬
‫היום עם ריוור בבית שלו...‬
‫היום שהוא התאבד?‬
‫כל כך כעסתי עליו.‬
‫הייתי כזה מנוול.‬
‫חשבתי רק על עצמי.‬
‫הייתי צריך...‬
‫לשתוק ולהקשיב לראשונה בחיי.‬
‫אתה תלך לחתונה?‬
‫מה זה משנה?‬
‫קאי-זי?‬
‫אתה ער?‬
‫כמובן שאני ער.‬
‫איך אפשר לישון עם כל הרחמים העצמיים בחדר?‬
‫אני לא חושב ששמעתי אותך מדבר פעם.‬
‫אתה עדיין אוהב אותה?‬
‫כן.‬
‫אז תתפכח ולך להשיג אותה.‬
‫אני אוהב את השיר הזה.‬
‫אתה שמוק. בסדר?‬
‫אני מנגן במקום הזה כבר שלוש שנים, ‬
‫ואתה רק מפנה שולחנות ומתעלם ממני.‬
‫מה תרצה, שאבוא לשיר איתך?‬
‫היי, זה רעיון טוב.‬
‫לנסוע לאליס.‬
‫דאגתי לך. אתה שותה יותר מדי.‬
‫היא אהבת חיי, ואני פיכח עכשיו.‬
‫יותר מזה. אני ער.‬
‫הייתי נטול כיוון ועכשיו יש לי מטרה.‬
‫המטרה הגיעה במעטפה עם הבלטים.‬
‫והקליגרפיה הייתה יפהפייה.‬
‫כן.‬
‫חשתי בכאב כשראיתי את ההזמנה.‬
‫אני מרגיש הכול עכשיו.‬
‫אולי בגלל זה אתה מתרחק ממני.‬
‫אתה כבר לא צריך אותי כמו קודם.‬
‫כן, מה אתה בדיוק? אתה המצפון שלי?‬
‫לא, אני הצל שלך. זוכר?‬
‫צל, כן.‬
‫כן. יאנג, הצד האפל שלי.‬
‫רק שאצלך, הצד האפל שלך, שאתה מנסה להסתיר, ‬
‫זה החלק שמרגיש דברים.‬
‫למה אתה חושב שאני מרגיש הכול עכשיו?‬
‫כשפעם התקשיתי כל כך להרגיש משהו?‬
‫כי איבדת את השאפתנות שלך.‬
‫כשהיית פוליטיקאי, ‬
‫לא יכולת להרשות לעצמך להרגיש.‬
‫הרגשות הפריעו לך‬ ‫להחליט על האסטרטגיה הטובה ביותר.‬
‫אם זה שירת את הקמפיין להרגיש כעס‬ ‫או עצבות או אשמה, זה מה שעשית.‬
‫אז אני צריך להיות לוזר כדי להרגיש דברים?‬
‫אני עוד לא בטוח.‬
‫טוב, אז... מה אתה חושב?‬
‫אני חושב שכדאי שתעצור‬ ‫בחנות הדונאטס הקרובה‬
‫כדי לקנות עוד אייס קפה ענקי‬
‫ושאני אוהב את השיר הזה.‬
‫אתה יכול פשוט להתקשר אליה.‬
‫לא. זה לא אמור ללכת ככה, בסדר?‬
‫זה מה שקורה:‬
‫אני איפגש איתה, ‬ ‫והיא תגיד, "איפה מצאת אותי?"‬
‫ואני אגיד, "אני מכיר אותך כל כך טוב‬ ‫שיכולתי להסיק‬
‫את השיעור המדויק שממנו תצאי ברגע הזה.‬
‫הנמקה מוסרית 18,‬ ‫הנמקה סינית פוליטית קלאסית.‬
‫אין סיכוי שלא תלמדי בשיעור הזה".‬
‫ואז היא תבין‬ ‫שאף אחד לא מכיר אותה טוב ממני, ‬
‫ושאנחנו אמורים להיות יחד.‬
‫כן, כדאי שתתקשר אליה.‬
‫חכה רגע.‬
‫הנה היא.‬
‫וואו. לך תדע.‬
‫טוב.‬
‫לך לבחורה שלך.‬
‫ת'אד!‬
‫אין כמוך בעולם. תודה רבה.‬
‫יודע מה? בוא נלך מכאן, טוב?‬
‫לא רוצה שהיא תראה אותי.‬
‫פייטון?‬
‫כדאי שאני...?‬
‫כן, אני רק...‬
‫אוי, אלוהים.‬
‫מה את עושה כאן?‬
‫זה... לא התכוונתי...‬ ‫את לומדת כאן, אז לא משנה.‬
‫פייטון, זה ת'אד, הארוס שלי.‬
‫נעים מאוד. שמעתי עליך הרבה.‬
‫לחיצת יד חזקה.‬
‫רוצה שאני...‬
‫כן, אם לא אכפת לך.‬ ‫-בטח.‬
‫לא. זה לא הכרחי.‬
‫התכוונתי ללכת לשביל החירות, אז...‬
‫בסדר.‬
‫נתראה אחר כך.‬ ‫-עוד מעט.‬
‫נעים לפגוש אותך.‬
‫רוצה ללכת לשתות קפה?‬
‫מה שלום אמא שלך?‬
‫טוב. שלומה טוב.‬
‫היא במנזר בבהוטן, בהרי ההימלאיה.‬
‫היא צובעת דרכים הרריות ביד.‬
‫בהוטן?‬
‫כן, היא שמעה שהבהוטנים‬ ‫הם האנשים המאושרים בעולם, ‬
‫אז היא לקחה על עצמה אתגר.‬
‫היא חשבה שהיא תוכל לשמח אותם עוד יותר.‬
‫מה שלומך?‬
‫בסדר.‬
‫דיברתי עם ג'יימס.‬ ‫הוא אומר שאתה אלכוהוליסט.‬
‫מה? בחייך, זה...‬
‫זה מונח טעון מאוד. אני לא יודע מה זה אומר.‬
‫זה אומר שאתה מכור לאלכוהול.‬
‫טוב, אז... לא.‬
‫דיפסומניה, זאת בטח מילה מדויקת יותר.‬
‫אני שותה משקה אחד ואז אני רוצה חמישה, ‬
‫וזה לא כזה נדיר‬
‫ולא מצביע על בעיית שתייה.‬
‫זה סימן קלאסי לבעיית שתייה.‬
‫לא שתיתי כלום כבר שבוע, בסדר?‬
‫ואני לא חושב שאחזור לשתות.‬
‫משהו בי השתנה, טוב?‬
‫אני ממש... הלוואי והיית מאמינה לי, ‬ ‫כי כך אני מרגיש.‬
‫אתה אוהב את NYU?‬
‫איך הציונים שלך?‬ ‫-טוב, למה הוא?‬
‫תראי, אני מצטער, אבל הוא נראה כמו אידיוט.‬
‫אל תתחתני איתו.‬
‫למה אתה אומר את זה?‬
‫אני דפקתי את זה. בסדר?‬
‫דפקתי את זה, וזו אשמתי, ואני מתנצל.‬
‫הייתי צריך להסתובב אלייך חזרה במסדרון.‬
‫למעשה, לא הייתי צריך להסכים שניפרד.‬
‫החתונה בשבוע הבא, פייטון.‬
‫אז מה? קחי את היד שלי, בסדר? קחי אותה.‬
‫תברחי איתי.‬
‫נעלה על אוטובוס וניסע לאן שהוא ייסע.‬
‫נתחיל מחדש.‬
‫זאת סצנת הסיום מ "הבוגר", פייטון, ‬
‫ואם חשבת שזה סוף טוב, כדאי שתצפה בסרט שוב.‬
‫טוב, אבל למה הוא?‬
‫באמת, פייטון?‬
‫כי הוא אדם טוב.‬
‫הוא... בסדר.‬
‫והוא טוב בשבילי. המשפחות שלנו מסתדרות.‬
‫יש שלוש מילים שאני לא שומע.‬
‫אני אוהבת אותו, פייטון. באמת.‬
‫לעולם לא תאהבי אותו כמו שאת אוהבת אותי.‬
‫טוב, אתה לעולם לא תאהב אותי...‬
‫כמו שת'אד אוהב אותי.‬
‫זה...‬
‫זה לא נכון.‬
‫ובכנות, התחלתי להאמין‬
‫שהאופן שבו אני אוהבת אותך לא ממש בריא.‬
‫זה יותר כמו מחלה‬
‫שמקדישים את כל החיים כדי ללמוד לחיות איתה.‬
‫לא היינו צריכים לחזור להיות זוג בתיכון.‬
‫אני לא חושבת שהתגברתי על זה שבגדת בי.‬
‫אני בגדתי בך?‬ ‫את לא זו ששכבה עם החבר שלי?‬
‫סקס ונאמנות הם שני דברים שונים.‬
‫אנחנו לא ההורים שלנו.‬
‫למה לא הבטת לאחור, פייטון?‬
‫ביקשתי ממך דבר אחד.‬
‫כשנחלוף זה על פני זה במסדרון, ‬ ‫תביט לאחור כדי שאדע שאנחנו בסדר.‬
‫אבל לא הבטת.‬
‫למה?‬
‫כי התוכנית שלך הצליחה.‬
‫כי לא רציתי שמישהו יראה אותנו‬ ‫או יפקפק בסיפור.‬
‫זה היה פוליטיקה.‬
‫אלוהים, אני ממש מצטער, אליס.‬
‫אבל תראי, אני אומר לך.‬
‫אני שונה עכשיו, טוב? תביטי עליי.‬
‫אני מרגיש דברים.‬ ‫הייתי צריך להגיע לשפל המדרגה בשביל זה, ‬
‫והשפל שלי היה המחשבה שאאבד אותך.‬
‫אבל עכשיו אני רואה...‬
‫שזו הייתה מתנה, ליפול לשפל כזה, ‬ ‫כי אני סוף סוף מרגיש.‬
‫וכשנחזור להיות יחד, ואטפס שוב למעלה, ‬
‫אני יודע שאוכל להמשיך להרגיש ככה.‬
‫אני ממש שמחה לראות אותך בריא‬ ‫מבחינה רגשית, פייטון.‬
‫באמת.‬
‫אבל אני לא יכולה.‬
‫אני לא אנטוש חתונה של 4 מיליון דולר.‬
‫אני לא אתן שהוריי יתכחשו לי ‬
‫ולא אשבור את ליבו‬ ‫של הבחור הכי מתוק שפגשתי.‬
‫אל תעשי את זה.‬ ‫-אתה אל תעשה את זה, פייטון.‬
‫אל תהפוך אותי לרעה בסיפור‬
‫כשאתה הסיבה שכל זה קרה.‬
‫הכול היה יכול להיות אחרת.‬
‫עכשיו מאוחר מדי.‬
‫אף פעם לא מאוחר מדי. אף פעם...‬ ‫-כן, פייטון. מאוחר.‬
‫אני מתחתנת עם ת'אד.‬
‫מצטערת.‬
‫תמיד אוהב אותך.‬
‫אליס...‬
‫אולי נוכל לנהל רומן או משהו.‬
‫היי פייטון.‬
‫מה את עושה כאן?‬
‫יש לנו הצעה.‬
‫הייתה לי תגובה דומה כשמקאפי סיפרה לי.‬
‫מדובר על אולי האישה החזקה ביותר במדינה.‬
‫כשלושים שנה בהן היא בנתה חומת אש‬ ‫של עיתונאים ידידותיים, ‬
‫גושי מצביעים חזקים באיגודים ובשכונות, ‬
‫והסכמי יד רוחצת יד עם תעשיינים‬ ‫ובעלי עסקים אמידים.‬
‫היא מחזיקה בכיס את הכמרים, הרבנים‬ ‫והאימאמים המשפיעים.‬
‫היא תופעת טבע.‬
‫אני מבין למה איש לא מתמודד מולה.‬
‫זה יהיה טירוף.‬
‫אבל אז סיפרתי לו‬ ‫שניסיתי להתנדב בקמפיין שלה.‬
‫אין קמפיין. רק משרד גדול וריק‬
‫שבו התוכנה המתקדמת ביותר‬ ‫היא המפתח לשירותים.‬
‫וינדוז 99.‬
‫הם עצלנים ויהירים.‬
‫היא פגיעה.‬
‫לא ליריב טיפוסי, אלא לקמפיין צעיר, רעב, ‬
‫מתקדם טכנולוגית ופוטוגני.‬
‫היא פגיעה בפני מועמד יחיד בדורו.‬
‫כן. הבאתם מרשמלוס?‬
‫כדי לצלות על האש?‬
‫אתה שיכור?‬
‫מה?‬
‫לא, אני בגמילה.‬
‫כבר כמעט שבועיים.‬
‫ברכותיי.‬ ‫-כן, זה נהדר.‬
‫תודה.‬
‫אין כאן אש, פייטון.‬
‫בדיוק, טוב?‬
‫חבר'ה, המועמד שאתם מחפשים נעלם מזמן.‬
‫האש שבי כבתה.‬
‫טוב? אני גמרתי עם הפוליטיקה.‬
‫אתה לא מבין שהסיבה לכל השתייה והשירה‬
‫והקיטורים היא שהאש כבתה?‬
‫האש הזו היא מי שאתה.‬
‫אתה פוליטיקאי. פוליטיקאי אדיר.‬
‫אתה אבוד בלי קמפיין.‬
‫אולי, אבל אתם מבקשים ממני‬ ‫להפליג על הטיטניק.‬
‫אפשר לנצח כאן, נוכל להוכיח לך.‬
‫אנחנו צריכים רק סוגיה גדולה אחת.‬
‫ה-MTA היא לעג וקלס בעולם החופשי.‬
‫היא נבחרת שוב ושוב למערכת התחבורה הציבורית‬ ‫הגרועה ביקום.‬
‫ואתה יודע מי היו"ר של ועדת ההקצבות‬
‫שאחראית על מימון הרכבת התחתית?‬
‫האישה שבנסיבות הנכונות‬
‫תוכל להפוך לפנים שמייצגים את הגיהינום הזה.‬
‫אתה לא צריך לנצח‬ ‫את כל הקריירה הפוליטית שלה, ‬
‫אתה רק צריך להביס אותה בסוגיה אחת‬
‫שאפשר לשווק ולחזור עליה שוב ושוב.‬
‫פוליטיקה בסיסית.‬
‫תקשיבו, חבר'ה, תודה שאתם מנסים.‬
‫באמת, ואתם החברים הכי טובים, הכי טובים.‬
‫ואני אוהב אתכם, אבל אני מוותר.‬
‫תחשוב על זה במשך כמה ימים.‬
‫טוב, אבל התשובה שלי לא תשתנה.‬
‫זה לא מרוץ שאפשר לנצח בו, ובכנות, ‬
‫אני לא חושב שיש מרוץ שאני יכול לנצח בו.‬
‫תראו, אני ממש אסיר תודה‬ ‫שאתם עדיין מאמינים בי.‬
‫הבעיה היא שאני לא מאמין.‬
‫טוב, ג'וני.‬
‫זה היום שלי.‬
‫את יודעת מה עלינו לעשות.‬
‫כעת, מה היו טיעוניה העיקריים‬ ‫של וולסטונקראפט?‬
‫טיעון ראשון, ‬
‫יש לאפשר לנשים גישה‬ ‫לתחומי הרפואה והפוליטיקה.‬
‫וזה בעיקר ראוי לציון‬
‫כשמבינים שב-1792...‬ ‫-הלו?‬
‫...שלושה אחוזים בלבד מתושבי ויילס ואנגליה‬
‫היו בעלי זכות הצבעה.‬ ‫-ברצינות?‬
‫בטח שכן.‬
‫אני בדרך.‬
‫...סקס לפני הנישואין, ‬
‫אולי זה צריך לחול גם על הגברים.‬
‫טיעון שלישי, בנים ובנות צריכים ללמוד ביחד.‬
‫נימת הקול שלך לא מוצאת חן בעיניי, נערתי.‬
‫אני כותבת בלוג משפיע בנושאי אימהות.‬
‫אז אבקש לדבר עם המנהל שלך.‬
‫טוב, גברתי.‬
‫לא כדאי לדבר עם המנהל, הוא שמוק רציני.‬
‫אבל טוד כאן יגיד לך מה שאני אמרתי.‬
‫את לא יכולה להחזיר משהו שכבר אכלת.‬
‫גברתי.‬
‫רק רגע.‬
‫הלו?‬
‫כן?‬
‫טוב, אני בפנים.‬
‫אבל יש משהו שאתם צריכים לדעת.‬
‫- מקאפי -‬
‫הלו? היי.‬
‫אני לא יכולה ממש לדבר עכשיו.‬
‫מותק, בבקשה אל תזוזי.‬
‫הוא מה?‬
‫באמת?‬
‫מותק, המוזיקה התחילה.‬
‫טוב, בואו נעשה את זה.‬
‫אצטרך לחזור אלייך.‬
‫פייטון רץ בבחירות לסנאט המדינתי.‬
‫אוי. איזה אהבל.‬
‫אני מודה לאלוהים שהבחור הזה מחוץ לתמונה.‬
‫כן.‬ ‫-כן.‬
‫מוכנה?‬
‫אורחים יקרים...‬ ‫-אני מצטערת.‬
‫חייבים לחכות עם זה.‬
‫אליס, חכי!‬
‫מותק, מה את עושה?‬
‫אולי היא רק צריכה ללכת לשירותים.‬
‫אליס!‬
‫-מה את עושה?‬
‫אליס!‬
‫היי!‬
‫קח אותי לניו יורק, מהר.‬
‫דיאט קולה.‬
‫אני מניח שקידמו אותך בתפקיד.‬
‫כמה זמן עבר?‬
‫15 יום.‬
‫יופי לך.‬
‫אתה יודע, חיכיתי לרגע הזה.‬
‫חיכיתי שהראש שלך יסתדר.‬
‫אז אתה חושב שעליי להתמודד.‬ ‫-נגד סטנדיש?‬
‫זה מהלך נועז.‬
‫הוא יותר פזיז מאמיץ.‬
‫כן, בטח, ה-MTA בבלגן, אבל זה לא מספיק.‬
‫אולי אם הייתה לה חולשה אחת עסיסית‬ ‫שיכולנו לנצל‬
‫אז אולי, אבל עדיין היינו צריכים‬ ‫לנהל קמפיין מושלם‬
‫ולהיות ממוזלים מאוד.‬
‫אי אפשר לנצח אותה.‬
‫מה שאומר שאם תנצח אותה, ‬
‫תהיה שוב בדרך לנשיאות.‬
‫אני מפחד.‬
‫להפסיד?‬
‫אל תפחד.‬
‫בתבוסה יש יותר כבוד מאשר בפוטנציאל מבוזבז.‬
‫אני יודע. אבל זה לא רק זה.‬
‫אני אוהב להרגיש דברים.‬
‫זה כואב, ‬
‫אבל אני אוהב את זה, ‬ ‫ואני מפחד שאם אצא לקמפיין חדש...‬
‫לא אוכל להרגיש שוב.‬
‫טוב...‬
‫אין כזה דבר, גורל.‬
‫רק אנשים כמוך, שמתי שהעולם זקוק להם, ‬
‫הם נענים לקריאה.‬
‫מצטער על העיכוב.‬
‫הייתי צריך להטעין את הסירופ במכונה.‬
‫תודה.‬
‫אה, זאת התערבות.‬
‫נכון? חבר'ה...‬
‫חבר'ה, כבר אמרתי לכם. הפסקתי לשתות.‬
‫תריחו את הנשימה שלי. זה דיאט קולה.‬ ‫-אתה תתמודד, פייטון.‬
‫אתה תעשה זאת ואנחנו כאן כדי לעזור.‬
‫חבר'ה, אני... זאת שמלת הכלולות שלך?‬
‫לא נטשת את החתונה כדי להיות כאן, נכון?‬
‫זאת שיחה נפרדת, אבל...‬
‫כן, נטשתי.‬
‫כולנו מוכנים לעצור את החיים שלנו.‬
‫וואו, זה...‬
‫כלומר, תודה.‬
‫אני נרגש מהאפשרות ששנינו נתחיל מחדש.‬
‫אבל חבר'ה, אתם לא חושבים בהיגיון.‬
‫תשמע...‬
‫זה הגורל שלך, פייטון.‬
‫הזדמנות כזאת באה רק פעם בחיים, אתה מבין?‬
‫כולנו חשנו שחסר משהו בחיינו, ‬
‫ומה שחסר זה משהו להאמין בו.‬
‫אתה חייב לנסות, אחי.‬
‫לא תסלח לעצמך אם לא תנסה.‬
‫טוב, אני...‬
‫טוב, איך אנסח את זה?‬
‫אני לא יכול לומר כמה חשוב לי שכולכם כאן.‬
‫ואני שומע אתכם, באמת.‬
‫אבל אני לא איכנס למרוץ שלא אוכל לנצח בו.‬
‫ואני אומר לכם שלא אוכל לנצח כאן.‬
‫דידי סטנדיש מכהנת כבר 12 קדנציות‬
‫ורצה עם תמיכתה המלאה של המפלגה הדמוקרטית.‬
‫אסטריד, אולי תגידי לו?‬
‫אלוהים.‬
‫דידי סטנדיש נשואה בשלישייה.‬
‫תסלחי לי?‬
‫מלצרתי באירוע צדקה לניוון שרירים, ‬
‫וראיתי את זה במו עיניי.‬
‫גבירותיי ורבותיי, סנטורית דידי סטנדיש!‬
‫סנטורית המדינה דידי סטנדיש חיה בזוגלישיה.‬
‫אין כזה דבר, גורל.‬
‫רק אנשים כמוך, שמתי שהעולם זקוק להם, ‬
‫הם נענים לקריאה.‬
‫בסדר.‬
‫בואו נעשה את זה.‬
‫HDMI 3? מה זה אומר, לעזאזל?‬ ‫אני רוצה טלוויזיה רגילה!‬
‫טוב, אם כך, השאלה שלי היא‬
‫למה זה נודע לי רק עכשיו?‬
‫לא! אני לא רוצה iTunes!‬
‫אלוהים, שלחנו בנאדם לירח, ‬ ‫אבל לא יכולים לייצר טלוויזיה שפשוט נדלקת.‬
‫איפה המתלמדת שקיבלנו?‬
‫טוב, אני מבינה, ריצ'רד.‬
‫אנחנו מחפשים את זה עכשיו.‬
‫נסי את "ניו יורק 10".‬
‫באיזה ערוץ זה?‬
‫ערוץ 10. הדסה. בערוץ 10.‬ ‫-אה, 10. בסדר.‬
‫בארבע השנים האחרונות, ‬
‫- פייטון הוברט מכריז על קמפיין לסנאט -‬
‫העיכובים ברכבת התחתית של ניו יורק השתלשו.‬
‫המשמעות היא הפסד של יותר ממיליון דולר‬ ‫מדי יום.‬
‫אחזור על זה שוב.‬
‫מדובר בעובר.‬ ‫-מיליון דולר מדי יום.‬
‫מיליון דולרים שלא מגיעים לארנקים‬
‫של תושבי ניו יורק.‬
‫מאות אלפים בהכנסות ממיסים‬
‫שלא יכולים לשמש לתקציבי המשטרה‬ ‫או כיבוי האש, ‬
‫או לתברואה או לתוכניות העשרה‬ ‫וחוגים לבתי הספר‬
‫שבהם תושבי ניו יורק תלויים.‬
‫איפה המנהיגות שלנו בסוגיה הזו?‬
‫למה סנטורית סטנדיש מגיבה למשבר‬ ‫באיטיות כה רבה?‬
‫ייתכן שזה מפני שסנטורית סטנדיש‬
‫לא נוסעת ברכבת התחתית?‬
‫לא, היא לא צריכה לדאוג‬ ‫לגבי הגעה ליעדה בזמן, ‬
‫כי היא נוסעת בלימוזינה מפוארת.‬
‫אולי בגלל זה היא חושבת‬
‫שהיא תוכל לטפל בבעיה בעזרת כסף.‬
‫נכון? הוצאה של 35 מיליארד דולר‬ ‫על פתרונות זמניים‬
‫שכבר יתיישנו ברגע שיסיימו לעבוד עליהם‬
‫ולא יפתרו את הבעיה.‬
‫טוב? לזה אני קורא לשים פלסטר על הבעיה.‬
‫ובמחיר של 35 מיליארד דולר, ‬
‫זה חתיכת פלסטר יקר, חברים.‬
‫לא נוכל להרשות לעצמנו שנתיים נוספות‬ ‫של הנהגה כושלת באלבני.‬
‫אנו גרים בעיר האדירה בעולם, ‬
‫וכתושבי ניו יורק, מגיע לנו טוב יותר.‬
‫מגיעים לכם מנהיגים שיתנגדו‬ ‫לעשירים בעלי האינטרסים באלבני‬
‫ויגידו שמספיק ודי.‬
‫אז הצטרפו אליי במהפכת המפתח הזו, ‬
‫פתרון של שכל ישר לבעיות‬ ‫שתושבי ניו יורק מתמודדים מולם מדי יום.‬
‫עזרו לי לעזור לעיר לחזור לתפקד, וביחד, ‬
‫נחזיר את ניו יורק למסלולה.‬
‫תודה ושאלוהים יברככם.‬
‫אנחנו צריכות לדאוג?‬
‫לדאוג?‬
‫הו, לא.‬
‫זה יהיה כיף.‬
‫נטרוף אותו חיים.‬
‫תרגום כתוביות: ליאור הדר‬